Komisijos ataskaita Europos parlamentui dėl tolesnių priemonių, susijusių su 2006 m. biudžeto įvykdymo patvirtinimo sprendimais (santrauka) - Europos Parlamento rezoliucijos, parengtos pagal EB sutarties 276 straipsnio 3 dalį, Euratomo sutarties 180b straipsnį, Finansinio reglamento 147 straipsnį ir EPF finansinio reglamento 119 straipsnio 5 dalį bei panašias nuostatas, pateiktas ankstesniame ad hoc EPF finansiniame reglamente {SEC(2008)2579} /* KOM/2008/0629 galutinis */





[pic] | EUROPOS BENDRIJŲ KOMISIJA | Briuselis, 15.10.2008 KOM(2008) 629 galutinis KOMISIJOS ATASKAITA EUROPOS PARLAMENTUI dėl tolesnių priemonių, susijusių su 2006 m. biudžeto įvykdymo patvirtinimo sprendimais (santrauka) – Europos Parlamento rezoliucijos, parengtos pagal EB sutarties 276 straipsnio 3 dalį, Euratomo sutarties 180b straipsnį, Finansinio reglamento 147 straipsnį ir EPF finansinio reglamento 119 straipsnio 5 dalį bei panašias nuostatas, pateiktas ankstesniame ad hoc EPF finansiniame reglamente {SEC(2008)2579} TURINYS ĮŽANGA 3 I. KOMISIJOS PASTABOS DĖL EUROPOS PARLAMENTO REKOMENDACIJŲ, PATEIKTŲ REZOLIUCIJOJE DĖL BENDROJO BIUDŽETO ĮVYKDYMO PATVIRTINIMO 4 a) Horizontalieji klausimai 4 b) Sektorių klausimai 7 c) Audito Rūmų parengtos specialiosios ataskaitos 10 II – EP REZOLIUCIJA DĖL EPF BIUDŽETO ĮVYKDYMO PATVIRTINIMO 10 III. Rezoliucijose pateiktos rekomendacijos dėl atskirų agentūrų ir Europos Teisingumo Teismo 11 ĮŽANGA Dėl vertimo sunkumų ir laiko stokos ši Komisijos ataskaitos dėl tolesnių priemonių, susijusių su Europos Parlamento (EP) rezoliucijomis dėl 2006 finansinių metų biudžeto įvykdymo[1] patvirtinimo, santrauka yra skelbiama visomis oficialiosiomis ES kalbomis. Išsamias Komisijos pastabas dėl kiekvienos konkrečios Parlamento rekomendacijos galima rasti Komisijos darbiniame dokumente[2], kuris skelbiamas anglų, prancūzų ir vokiečių kalbomis. Abi šios tolesnių priemonių ataskaitos yra susijusios su Europos Parlamento rezoliucijomis, priimtomis 2008 m. balandžio 22 d. Kiekviename šios ataskaitos santraukos skyriuje[3] yra kryžminės nuorodos į atitinkamų rekomendacijų numerius, pateiktus pirmiau paminėtame nesutrumpintame Komisijos darbiniame dokumente. Šios nuorodos padės skaitytojams darbiniame dokumente surasti visas rekomendacijas (ir priemones, kurias Komisija yra numačiusi arba jau įgyvendinusi), kurios susijusios su atitinkamu skyriumi arba skaitytojus ypač domina. Sprendimuose dėl bendrojo biudžeto, taip pat EPF ir agentūrų biudžetų įvykdymo patvirtinimo Komisija iš viso nurodė 208 rekomendacijas, kurias Europos Parlamentas pateikė Komisijai. Komisijos nuomone, reikiamų priemonių jau buvo imtasi pagal 100 rekomendacijų, nors kai kuriais atvejais priemonių rezultatus reikės patikrinti. Dėl kitų 99 rekomendacijų Komisija sutinka imtis Parlamento rekomenduojamų priemonių. Tačiau Komisija nepritaria 9 rekomendacijoms ir todėl nesiims prašomų priemonių[4]. I. KOMISIJOS PASTABOS DĖL EUROPOS PARLAMENTO REKOMENDACIJŲ, PATEIKTŲ REZOLIUCIJOJE DĖL BENDROJO BIUDŽETO ĮVYKDYMO PATVIRTINIMO Toliau pateikiama Komisijos pastabų dėl konkrečių reikalavimų, kuriuos Parlamentas pateikė 2006 m. rezoliucijose dėl biudžeto įvykdymo patvirtinimo, santrauka. Pagrindinėse išvadose Europos Parlamento iškelti klausimai, susiję su nacionalinėmis ES lėšų valdymo deklaracijomis, struktūriniais fondais ir išorės veiksmais, nagrinėjami toliau pagal atitinkamus punktus. a) Horizontalieji klausimai Patikinimo pareiškimas (Komisijos darbinio dokumento 14–17 punktai) Įgyvendindama apskaitos kokybės projektą, Komisija toliau tobulino apskaitos praktiką, visų pirma susijusią su atskyrimu. 2008 m. balandžio 30 d. Komisija Biudžeto kontrolės komitetui pateikė 2007 m. gruodžio 31 d. išankstinio finansavimo ataskaitą. Pripažįstama, kad būtina imtis tolesnių veiksmų siekiant pašalinti įvairius priežiūros ir kontrolės sistemų trūkumus, ypač pabrėžtus įgaliotų leidimus duodančių pareigūnų išlygose ir susijusius su biudžeto sritimis, kurios, Europos Audito Rūmų nuomone, yra nepatenkinamos. Komisija imsis ryžtingų veiksmų 2007 m. metinės veiklos ataskaitoje nurodytų išlygų priežastims pašalinti ir atidžiai stebės pažangą. Biudžeto valdymas (Komisijos darbinio dokumento 18–19 punktai) Atlikdama auditą užbaigimo įstaigose, gerindama informuotumą apie 2006 m. parengtas uždarymo gaires ir užbaigdama vidaus procedūras, Komisija siekia užtikrinti veiksmingą struktūrinių fondų 2000-2006 m. programos užbaigimo procedūrą. Po uždarymo Komisija atliks auditus, kad nustatytų likutinių klaidų lygį, ir prireikus toliau taisys finansines klaidas. 2007 m. ES-10 skirti struktūrinių fondų mokėjimai atitinkamu programos ciklo metu susilygino su mokėjimais ES-15 šalims. 2007 m. mokėjimai iš Sanglaudos fondo tam tikrose valstybėse narėse buvo mažesni negu prognozuota, o 2007 m. pabaigoje neįvykdyti įsipareigojimai apytiksliai prilygo trejų metų mokėjimų sumai. Tačiau pagal Sanglaudos fondo projektus išlaidos gali būti patirtos iki 2010 m. pabaigos. Nacionalinės ES lėšų valdymo deklaracijos ir IIA 44 punktas (Komisijos darbinio dokumento 1–3 ir 20–22 punktai) Remdamasi veiksmų plano dėl integruotos kontrolės sistemos 8 veiksmu, Komisija remia valstybes nares, kurios savanoriškai pateikia nacionalinę deklaraciją rengdamos finansines ataskaitas pagal savo apskaitos sistemas ir atsakydamos į nacionalinių valdžios institucijų prašymus pateikti informacijos, nors teisiškai jos nėra įpareigotos to daryti. Institucijų susitarime (44 dalis) trys institucijos susitarė, kad valstybių narių turėtų būti reikalaujama pateikti atliktų auditų ir deklaracijų metines santraukas. Ši nuostata įtraukta į persvarstytą Finansinį reglamentą; santraukos pirmą kartą turėjo būti parengtos 2008 m. vasario mėn. Komisija dėmesį sutelkia į griežtą nuostatų dėl metinių ataskaitų santraukų įgyvendinimą. Apskritai pirmą kartą parengtos metinių ataskaitų santraukos yra vertinamos teigiamai, ir Komisija mano, kad ji galės remtis šia naudinga praktika. Dėl centrinių įstaigų oficialiai teikiamų santraukų didinama valstybių narių atskaitomybė už lėšų panaudojimą. Atsakingos Komisijos tarnybos valstybėms narėms teiks atsiliepimus ir konsultacijas, skirtus gerinti vėliau rengsimų santraukų kokybę ir didinti jų indėlį į Bendrijos programų vidaus kontrolės sistemą. Valdymas (Komisijos darbinio dokumento 23–29 punktai) Komisijos valdymo modelis[5] atitinka Sutarties 211–219 straipsnių nuostatas ir Finansinio reglamento, valstybių narių vienbalsiai priimto Taryboje po konsultacijų Europos Parlamente (EB sutarties 279 straipsnis) nuostatas ir bendrai atitinka 1975 m. bendrą deklaraciją dėl finansiškai svarbių teisės aktų. Generaliniai direktoriai ir tarnybų vadovai atsakingi už lėšų, kurias atskirai paskirsto biudžeto valdymo institucija, valdymą. Kiekvienas pareigūnas parengia metų pabaigos ataskaitą ir deklaraciją, kuriomis pateikiamas patikinimas dėl išteklių panaudojimo, prireikus, su išlygomis (metinė veiklos ataskaita ir deklaracija). Priimdama suvestinę ataskaitą dėl Komisijos valdymo rezultatų, taip pat atsižvelgdama į politinių pasiekimų metinę ataskaitą (212 straipsnis), Komisija kaip kolegiali institucija prisiima atsakomybę už biudžeto vykdymą, kaip nustatyta Sutartyje (274 straipsnis). Analizuodama tarnybų metines veiklos ataskaitas bei deklaracijas ir priimdama poziciją dėl svarbių horizontaliųjų klausimų, įskaitant atitinkamus veiksmus dėl Komisijos lygmeniu spręstinų klausimų, Komisija atlieka politinę pareigą. Komisija laikosi nuomonės, kad papildomos Generalinio sekretoriaus arba Biudžeto generalinio direktoriaus oficialios deklaracijos pakenktų atsakomybės ribų aiškumui, nes generalinių direktorių atsakomybė būtų ne taip aiškiai apibrėžta, o centrinės tarnybos bei veiklos tarnybos galimai kištųsi vienos į kitų veiklą. 2008 m. sausio 24 d. Komisijos priimtoje Vidaus audito tarnybos chartijoje nurodoma, kad ne vėliau kaip 2009 m. Vidaus audito tarnyba turėtų parengti bendrą nuomonę dėl kontrolės padėties Komisijoje. Komisija turi informacijos apie bendrai su valstybėmis narėmis valdomas lėšas. Valdymo struktūroje atsakomybės dalys nurodytos labai aiškiai: valstybės narės pirmiausia atsakingos už visas priemones, būtinas užtikrinti, kad lėšos naudojamos laikantis galiojančių taisyklių, įskaitant veiksmingų kontrolės mechanizmų sukūrimą. Komisija turi prižiūrėti visą sistemą ir tikrinti, kad valstybės narės tinkamai atliktų joms patikėtas užduotis. Nustačius, kad taip nėra, ji turi panaudoti esamus mokėjimų sustabdymo mechanizmus ir taisyti finansines klaidas. Komisija atlieka visus būtinus patikrinimus ir imasi atitinkamų priemonių, kad ji galėtų prisiimti visą atsakomybę už ES lėšų valdymą. Tačiau ir Komisijos, ir valstybių narių veikla yra tobulintina. 2008 m. vasario mėn. Komisija priėmė dalijamojo struktūrinių veiksmų valdymo priežiūros stiprinimo veiksmų planą (COM (2008) 97), žr. toliau dalyje apie struktūrines priemones. Komisijos vidaus kontrolės sistema (Komisijos darbinio dokumento 30–33 punktai) 2008 m. vasario mėn. Komisija pateikė Komisijos Veiksmų plano dėl integruotos vidaus kontrolės sistemos ataskaitą (COM (2008) 110) ir priėjo prie išvados, kad dauguma trūkumų pašalinti. Darbai bus užbaigti 2008 m., o 2009 m. pradžioje bus parengta pirmoji poveikio ataskaita. Komisija baigia vertinti žemės ūkio, ERPF ir tiesioginio centralizuoto valdymo kontrolės išlaidas. Šio vertinimo rezultatai bus 2008 m. rudenį pateiksimo Komisijos komunikato pagrindas. Komunikato tikslas – atnaujinti institucijų diskusiją apie toleruotiną riziką. Suvestinė ataskaita (Komisijos darbinio dokumento 34–36 punktai) Suvestinėje ataskaitoje apžvelgiami visi atvejai, kai būta patikinimo išlygų dėl Komisijos išlaidų teisėtumo ir tvarkingumo; Komisija nurodė tarnyboms imtis ryžtingų veiksmų 2007 m. metinės veiklos ataskaitose nurodytų išlygų priežastims pašalinti, o susiję generaliniai direktoratai šiuos trūkumus įpareigoti šalinti laikantis aiškiai apibrėžtų veiksmų planų. Reikalaujama, kad visais atvejais, kai Europos Audito Rūmų ir generalinio direktoriaus nuomonės skiriasi, kitų metų metinėje veiklos ataskaitoje generalinis direktorius pateiktų paaiškinimą. Po vidaus audito tarnybos atlikto metinių veiklos ataskaitų audito 2007 m. metinės veiklos ataskaitų rengimo galiojančiose instrukcijose reikalaujama nurodyti vėlavimus įgyvendinant veiksmų planus ir pažymima, kad vidaus audito tarnybos iškelti pagrindiniai klausimai būtų laikomi kokybiniais išlygų vertinimo kriterijais. Politinė ir administracinė Komisijos atsakomybė (Komisijos darbinio dokumento 37–42 punktai) Komisija pastebi, kad padaryta pažanga teikiant metines veiklos ataskaitas. 2007 m. pradėti naudoti vidaus kontrolės modeliai, kuriuos naudojant galima lengviau palyginti tarnybų metines veiklos ataskaitas. Į metinių veiklos ataskaitų rengimo instrukcijas įtrauktos taisyklės ir išlygų vertinimo kriterijai, o Komisijos tarnybų prašoma pranešti apie pagrindines Europos Audito Rūmų nurodytas rekomendacijas. Rengiant 2008 m. metines veiklos ataskaitas Komisija teiks tolesnes gaires kaip kovoti su reputacijai kylančia rizika ir nustatyti aiškesnį klaidų lygio, reikšmingumo ir išlygų ryšį. Komisija vertina teigiamą Europos Parlamento reakciją į pasiūlymą apsvarstyti bendrą lobistų registracijos strategiją. Taip pat imtasi veiksmų informacijai apie ES finansavimo gavėjus ir ekspertų grupių narius gerinti. Komisija laikosi nuomonės, kad dabartiniame Komisijos narių elgesio kodekse jau nustatytos išsamios ir tinkamos atsakomybės ir etikos taisyklės. Komisijos nariams talkinantys darbuotojai įdarbinami pagal Tarnybos nuostatus. Atlikus nepriklausomą tyrimą[6] etikos taisyklių tema prieita prie išvados, kad Europos Komisijos sistema yra tinkama, laikomasi būtinų taisyklių ir procedūrų. b) Sektorių klausimai Pajamos (Komisijos darbinio dokumento 43 punktas) Kontrolės ataskaitose Komisija pateikė išlygų dėl tam tikrų punktų valstybių narių metinėse PVM ataskaitose. Bendradarbiaudama su valstybėmis narėmis, Komisija toliau dės pastangas užtikrinti, kad išlygos būtų panaikintos per pagrįstą laikotarpį. Prireikus Komisija rengs apsilankymus pas vadovus, kurių tikslas – kartu su susijusiomis valstybėmis narėmis parengti tinkamas strategijas senai padarytoms išlygoms panaikinti. Tais atvejais, kai nepavyksta panaikinti išlygų, Komisija svarstys, ar nebūtų naudinga pradėti pažeidimo nagrinėjimo procedūrą. Bendroji žemės ūkio politika (Komisijos darbinio dokumento 44–54 punktai) Kaip ir Europos Parlamentas, Komisija teigiamai vertina Audito Rūmų išvadą, kad apskritai pagerėjo 2006 m. BŽŪP išlaidų valdymas. Komisija ir toliau stengiasi prižiūrėti, kad būtų iki galo ir teisingai taikoma IAKS. Nustačiusi trūkumus, Komisija taiko finansinius koregavimus. 2008 m. planuojamos šešios IAKS audito misijos naujosiose valstybėse narėse. Dėl IAKS padėties Graikijoje Žemės ūkio ir kaimo plėtros generalinio direktorato metinėjė veiklos ataskaitoje įtraukta išlyga, o Graikijos valdžios institucijos problemai spręsti parengė veiksmų planą. Komisija atidžiai stebi šią padėtį. Dėl žemės ūkio ir aplinkos priemonių kaimo plėtros srityje atitikimo sąlygų valstybės narės įpareigotos užtikrinti, kad visas kaimo plėtros priemones, įskaitant žemės ūkio ir aplinkos priemones, galima tikrinti ir kontroliuoti, ir kad valstybėms narėms atlikus kontrolę būtų pateikiamas pagrįstas patikinimas, kad laikomasi atitikimo kriterijų ir kitų įsipareigojimų. Šis klausimas taip pat nagrinėjamas atsižvelgiant į 2007–2013 m. kaimo plėtros programavimo laikotarpį. Tikrindama BŽŪP reformą, Komisija pateikė teisinių pasiūlymų, kurių tikslas – užkirsti kelią skirti žemės ūkio paramą įmonėms ir bendrovėms, kurių ūkinė veikla nėra ar tik iš dalies yra žemės ūkio veikla. Jeigu šis reglamentas bus priimtas, valstybės narės galės nuspręsti neskirti tiesioginių išmokų tokioms įmonėms. Struktūrinės priemonės, užimtumas ir socialiniai reikalai (Komisijos darbinio dokumento 4–11 ir 55–79 punktai) 2008 m. vasario mėn. Komisija priėmė dalijamojo struktūrinių veiksmų valdymo priežiūros stiprinimo veiksmų planą (COM (2008) 97). Komisija teikia Europos Parlamentui veiksmų plano įgyvendinimo ketvirčio ataskaitas, įskaitant informaciją apie Komisijos ištaisytas finansines klaidas ir susigrąžintinas sumas. Pirmąsias dvi ketvirčio ataskaitas Biudžeto kontrolės komitetui 2008 m. birželio 2 d. ir liepos 15 d. pateikė V. Špidla ir D. Hübner. 2008 m. spalio mėnesį Komisija pateiks veiksmų plano tarpinę pažangos ataskaitą, o 2009 m. sausio mėnesį – galutinę ataskaitą. Į veiksmų planą įtraukti tolesni veiksmai, susiję su Audito Rūmų nustatytomis klaidomis. Laikydamasi finansinių klaidų taisymo pažeidus viešųjų pirkimų procedūras gairių, Komisija 100 % taisys finansines klaidas rimtų viešojo pirkimo taisyklių pažeidimų atvejais, pavyzdžiui, kai rengiant konkursą, apie kurį privaloma skelbti visoje ES, neskelbiamos sutartys, o pagrįstais atvejais taikys fiksuoto dydžio arba ekstrapoliuotus koregavimus. Komisija ėmėsi veiksmų, kad būtų paspartinta procedūra priimti sprendimus sustabdyti mokėjimus ir taisyti finansines klaidas. Komisija taip pat paaiškino finansinių koregavimų srityje vartojamą terminiją ir atitinkamai sunormino ataskaitas. 2000–2006 m. ir 2007–2013 m. programų laikotarpių teisės aktuose numatyta leisti valstybėms narėms tam tikromis sąlygomis iš naujo panaudoti ES lėšas, kurios nepanaudojamos pagal projektus ir todėl skiriamos kitoms finansuoti tinkamoms išlaidoms padengti. Programai arba Sanglaudos fondo projektui teikiamo ES finansavimo grynasis sumažinimas galimas tik tuomet, kai finansinių klaidų taisymas nurodytas Komisijos sprendime arba kai nėra išlaidų, kurias galima pakeisti, pavyzdžiui iki galo arba iš dalies užbaigiant 2007–2013 m. programas. Komisija laikosi nuomonės, kad finansinių klaidų taisymai be grynojo ES finansavimo sumažinimo gali būti paskata gerinti kontrolės sistemas, atsižvelgiant į poveikį nacionaliniam biudžetui. Komisija informavo Europos Parlamentą apie 2008 m. vasario 22 d. pateiktų metinių ataskaitų santraukų pirminius rezultatus ir kovo 25 d. pateikė išsamią analizę, taip pat ją įtraukė ir į Regioninės politikos ir Užimtumo generalinių direktoratų metines veiklos ataskaitas. Balandžio 21 d. Komisija pateikė Parlamentui atnaujintą informaciją, o liepos 15 d. vykusiame Biudžeto kontrolės posėdyje informavo Europos Parlamentą apie Vokietijos pažeidimo nagrinėjimo procedūrą. Komisija laikosi nuomonės, kad svarbiausias metinių ataskaitų santraukų aspektas, dėl kurio sustiprinama valstybių narių ES lėšų panaudojimo atskaitomybė, yra tai, kad jas oficialiai teikia centrinė įstaiga. Komisija valstybėms narėms teiks peržiūrėtas gaires, į kurias įtrauks rekomendacijas 2008 m. metinių ataskaitų santraukų kokybei gerinti. Vidaus politika, įskaitant mokslinius tyrimus (Komisijos darbinio dokumento 80–100 punktai) Pagrindinė mokslinių tyrimų išlaidų teisėtumo ir tvarkingumo rizika yra tai, kad išlaidų ataskaitose paramos gavėjai gali padidinti turėtas išlaidas, kurių Komisija vėliau neaptinka ir neištaiso. Daug teisėtumo ir tvarkingumo klaidų gali būti aptiktos (ir kartu ištaisytos) tik atliekant patikras vietoje. Siekdama spręsti šią problemą Komisija kontrolės strategijoje dėmesį sutelkė į klaidų aptikimą ir ištaisymą ex-post , kai lėšos jau išmokėtos. Mokslinių tyrimų generalinis direktoratas įgyvendino 6-osios bendrosios programos audito strategiją, kurią sudaro didesnis audito skaičius, nauja imčių ėmimo strategija ir pasikartojančių klaidų, jeigu jas kartoja tas pats pagalbos gavėjas kitose, neaudituojamuose sutartyse, taisymas. Audito strategija įgyvendinama ketverių metų laikotarpiu. Dėl keletą metų vykstančių programų Mokslinių tyrimų generalinio direktorato kontrolės strategijos veiksmingumas gali būti iki galo patikrintas ir įvertintas tik paskutiniuose bendrosios programos etapuose. Švietimo ir kultūros srityje Komisija įgyvendina persvarstytą priežiūros strategiją, grindžiamą integruotos kontrolės sistemos metodu. Jis apima nacionalinės valdžios institucijų parengtas ex-ante patikinimo deklaracijas 2007–2013 m. laikotarpiu ir metines ex-post patikinimo deklaracijas dėl lėšų panaudojimo praėjusiais metais. Sistemų audito rekomendacijų tolesni veiksmai įtraukti į 2007–2013 m. ex-ante patikinimo deklaracijų, rengiamų nacionalinės valdžios institucijų, vertinimo procesą ir nuolat stebimi. Naujų 2007–2013 m. švietimo ir kultūros programų taisyklės supaprastintos, daugiausia naudojama vienkartinių išmokų ir fiksuoto tarifo finansavimo tvarka. Komisija imasi tinkamų veiksmų laikydamasi Europos Parlamento rekomendacijos ir prašymo, susijusio su atidėtais mokėjimais gavėjams, tokiu būdu stengdamasi laikytis Finansiniame reglamente nustatytų išlaidų operacijų terminų. Padidėjo laiku atliktų mokėjimų procentinis lygis. Ši problema atidžiai stebima ir jai skiriama daugiausia dėmesio siekiant užtikrinti tolesnę pažangą. Išsamias Komisijos pastabas dėl Europos Parlamento rekomendacijų tam tikroms politikos sritims pagal vidaus politikos sritis galima rasti pridedamame darbiniame dokumente. Išorės veiksmai (Komisijos darbo dokumentas, 12–13 ir 101–118 punktai) Laikydamasi įsipareigojimų, prisiimtų vykstant 2006 m. biudžeto įvykdymo patvirtinimo procedūrai, Komisija kasmet, taip pat Parlamentui paprašius, teikia informaciją apie daugelio donorų finansuojamus patikos fondus. Komisija periodiškai teikia informaciją apie padėtį Irake ir Afganistane; sukurtos specialios, nuolat atnaujinamos svetainės. Bendros matomumo gairės buvo patvirtintos ir priimtos 5-ojo Finansinio ir administracinio pagrindų susitarimo darbo grupės posėdyje (2008 m. balandžio 10–11 d.). Patvirtinta, kad ES atstovams leista rengti bendrai valdomų projektų tikrinimo misijas. Komisija ir Jungtinės Tautos rengia bendras tikrinimų sąlygas, kuriomis siekiama palengvinti tokių tikrinimo misijų vykdymą. Komisija ėmėsi veiksmų, kad patobulintų sistemas, kuriomis siekiama užtikrinti išorės veiksmų išlaidų teisėtumą ir tvarkingumą projekto įgyvendinimo organizacijų lygmeniu: dotacijų ir nustatyto mokesčio paslaugų sutarčių atveju tai – tipinės išlaidų tikrinimo techninės užduotys (privalomos nuo 2006 m. vasario mėn.), naujos tipinės finansų ir sistemų auditų techninės užduotys (privalomos nuo 2007 m. spalio mėn.), išorės audito rezultatų konsolidavimas suvestinėje ataskaitoje, kuria siekiama grupuoti išvadas ir nustatyti taisomuosius veiksmus, bendros informacinės sistemos (CRIS Audit ) taikymas, kuris turėtų pagerinti ataskaitų apie audito išvadas rengimą. Europos Parlamento 2006 m. rezoliucijoje dėl bendrojo biudžeto įvykdymo patvirtinimo taip pat nurodytos rekomendacijos tam tikrose srityse, pavyzdžiui, pasirengimo narystei, humanitarinės pagalbos, plėtros politikos ir išorės santykių. Komisijos pastabas dėl šių rekomendacijų galima rasti pridedamo darbinio dokumento punktuose, susijusiuose su išorės santykiais ir Europos plėtros fondais. Administracinės išlaidos ir su agentūromis susiję klausimai (Komisijos darbinio dokumento 119–125 ir 191–208 punktai) Rezoliucijoje dėl bendrojo biudžeto įvykdymo patvirtinimo ir atskiroms agentūroms skirtose rezoliucijose dėl biudžeto įvykdymo patvirtinimo[7] Europos Parlamentas Komisijai pateikė rekomendacijų, susijusių su reguliuojančiosiomis agentūromis. 2008 m. liepos 9 d. Komisija priėmė peržiūrėtą Finansinį pagrindų reglamentą[8], į kurį įtrauktos nuostatos, kuriomis sustiprinama agentūrų prievolė mokėjimo prašymuose nurodyti griežtas faktinių grynųjų pinigų poreikių per metus prognozes siekiant išvengti nereikalingo grynųjų pinigų srauto. Tai turėtų leisti Komisijai atidžiau stebėti agentūrų grynųjų pinigų likučius, todėl planavimas būtų tikslesnis, taip pat padidėtų skaidrumas. Be to, atsižvelgiant į 2008 m. kovo mėn. Komisijos komunikatą „Europos agentūros. Tolesnės veiklos kryptys“ netrukus bus pradėtas horizontalusis vertinimas. Bus vertinamas agentūrų poveikis Komisijos vidaus struktūrai ir veiklai. Institucijų darbo grupė, kurią Komisija siūlo kurti kartu su Europos Parlamentu ir Taryba, padės, inter alia , apibrėžti horizontalaus vertinimo tikslus ir apimtis. Komisija ketina iki 2009–2010 m. pranešti apie šio vertinimo rezultatus. Bendrijos pastatų politikos srityje 2007 m. specializuotai įmonei pavesta atlikti tyrimą. Šiame tyrime pateikiamas struktūrinis požiūris į darbus, kuriuos būtina atlikti per tam tikrą laiką, kad būtų užtikrintas racionalus ir veiksmingas Komisijos nekilnojamo turto investicijų valdymas. Antras tyrimas, susijęs su pastatų naudojimusi uzufrukto sąlygomis, bus pradėtas 2008 m. pabaigoje arba 2009 m. pradžioje. Šių tyrimų rezultatais bus remiamasi teikiant biudžeto prašymus šioje srityje, jie bus perduoti kompetentingiems komitetams. c) Audito Rūmų parengtos specialiosios ataskaitos Rezoliucijose dėl biudžeto įvykdymo patvirtinimo Europos Parlamentas pateikė rekomendacijas Komisijai dėl septynių specialiųjų ataskaitų, kurias Audito Rūmai paskelbė 2007 m. Komisijos pastabas dėl šių rekomendacijų galima rasti Komisijos darbiniame dokumente (126–175 punktai). II – EP REZOLIUCIJA DĖL EPF BIUDŽETO ĮVYKDYMO PATVIRTINIMO Komisija jau ėmėsi arba ketina imtis veiksmų beveik visais Parlamento iškeltais klausimais dėl Europos plėtros fondų (EPF). 2008 m. vasario 18 d. priimtas Finansinis reglamentas, taikomas 10-ajam Europos plėtros fondui (OL L 78, 2008 3 19, p. 1). 156 straipsnyje nurodyta, kad dauguma 10-ojo Europos plėtros fondo taisyklių bus taikomos ankstesniems EPF. Nors ankstesni EPF finansiniai reglamentai nebuvo panaikinti ir pakeisti 10-ojo EPF finansiniu reglamentu, iš esmės rezultatas yra toks pats. 10-ajam EPF taikomas Finansinis reglamentas labai supaprastins skirtingų EPF valdymą, ypač dėl to, kad jo nuostatos kiek įmanoma suderintos su bendrajam biudžetui taikomo Finansinio reglamento nuostatomis, išskyrus tuos specifinius klausimus pagal peržiūrėtą Kotonu susitarimą arba Tarybos vidinį susitarimą. Išsamesnė informacija apie visas rekomendacijas pateikta Komisijos darbiniame dokumente (176–190 punktai). III. REZOLIUCIJOSE PATEIKTOS REKOMENDACIJOS DėL ATSKIRų AGENTūRų IR EUROPOS TEISINGUMO TEISMO Rezoliucijoje dėl bendrojo biudžeto įvykdymo patvirtinimo ir atskiroms agentūroms skirtose rezoliucijose dėl biudžeto įvykdymo patvirtinimo Europos Parlamentas Komisijai pateikė rekomendacijų, susijusių su reguliuojančiosiomis agentūromis. Komisijos pastabų dėl kai kurių horizontaliųjų klausimų, susijusių su agentūromis, santrauka pateikta bendrajam biudžetui skirtoje dalyje. Komisijos pastabas dėl rekomendacijų kitais horizontaliaisiais klausimais galima rasti Komisijos darbiniame dokumente (119–125 ir 191–208 punktai). Ten taip pat pateikta pastaba dėl rekomendacijos, kuri nurodyta su Europos Teisingumo Teismu susijusioje rezoliucijoje dėl bendrojo biudžeto įvykdymo patvirtinimo. * * * [1] 2006 m. bendrojo biudžeto įvykdymo patvirtinimas, 2006 m. EPF biudžeto įvykdymo patvirtinimas, 2006 m. agentūrų biudžeto įvykdymo patvirtinimas. [2] Komisijos tarnybų darbinis dokumentas, priedas prie Komisijos ataskaitos Europos Parlamentui dėl tolesnių priemonių, susijusių su 2006 m. biudžeto įvykdymo patvirtinimo sprendimais. [3] Pateikiama ataskaitos santrauka ir visas darbinis dokumentas kuo tiksliau atitinka rezoliucijų, kuriose pateikiamos Europos Parlamento rekomendacijos, struktūrą. [4] Žr. 2, 25, 29, 39, 58, 63, 133, 151 ir 202 rekomendacijas. [5] Komisijos pareiškime dėl valdymo apibūdinama, kaip veikia Komisija ir jos tarnybos, visų pirma nurodomi atsakomybės ir atskaitomybės mechanizmai. Žr. http://ec.europa.eu/atwork/synthesis/doc/governance_statement_en.pdf. [6] Tyrimas atliktas Europos viešojo administravimo institutui bendradarbiaujant su Utrechto valdymo mokykla, Helsinkio universitetu bei Vasos universitetu; Komisijos paskelbtas 2007 m. gruodžio 11 d. [7] Rezoliucijoje dėl bendrojo biudžeto įvykdymo patvirtinimo ir atskiroms agentūroms skirtose rezoliucijose dėl biudžeto įvykdymo patvirtinimo Komisijai pateikiamos tam tikros rekomendacijos tiek horizontaliaisiais klausimais, susijusiais su agentūromis, tiek ir atskiroms agentūroms aktualiais klausimais. Komisijos pastabas dėl šių rekomendacijų galima rasti darbinio dokumento 119–125 ir 191–208 punktuose. [8] Komisijos reglamentas (EB, Euratomas) Nr. 652/2008, iš dalies keičiantis Reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje.